CELEX: 31996D0463
Language: hu
Date: 1996-07-23 00:00:00
Title: A Tanács határozata (1996. július 23.) a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítéséért felelős referenciatestület kijelöléséről

Fontos jogi nyilatkozat

|

31996D0463

Hivatalos Lap L 192 , 02/08/1996 o. 0019 - 0020

		A Tanács határozata(1996. július 23.)a szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítéséért felelős referenciatestület kijelöléséről(96/463/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a Bizottság javaslatára,tekintettel a fajtatiszta tenyészmarhák tenyésztés céljára történő engedélyezéséről szóló, 1987. június 18-i 87/328/EGK tanácsi irányelvre [1] és különösen annak 5. cikkére,mivel a fajtatiszta tenyészmarhák tenyésztés céljára történő engedélyezése során alkalmazandó vizsgálati módszereknek és az eredmények értékelésének egységesítése érdekében referenciatestületet kell kijelölni;mivel e referenciatestület hatáskörét és feladatait meg kell határozni;mivel a megszerzett tapasztalatok alapján az Interbull Centre-t kell a szarvasmarhaféle fajtatiszta tenyészállatok tenyésztés céljára történő engedélyezése során alkalmazandó vizsgálati módszereknek és az eredmények értékelésének egységesítéséért felelős referenciatestületként megjelölni,ELFOGADTA EZT A HATÁROZATOT:1. cikk(1) Az I. mellékletben említett testületet jelölik ki a szarvasmarhaféle fajtatiszta tenyészállatok tenyésztés céljára történő engedélyezése során alkalmazandó vizsgálati módszereknek és az eredmények értékelésének egységesítéséért felelős referenciatestületként.(2) Az (1) bekezdésben kijelölt testület feladatait a II. melléklet határozza meg.2. cikkEnnek a határozatnak a tagállamok a címzettjei.Kelt Brüsszelben, 1996. július 23-án.a Tanács részérőlaz elnökI. Yates[1] HL L 167., 1987.6.26., 54. o. Az 1994-es Csatlakozási Okmánnyal módosított irányelv.--------------------------------------------------I. MELLÉKLETA testület neve:INTERBULL CentreDepartment of Animal Breeding and GeneticsSwedish University of Agricultural SciencesBox: 7023 ;S-750 07 Uppsala, Sweden--------------------------------------------------II. MELLÉKLETA határozat 1. cikk (1) bekezdésében kijelölt testület feladatai a következők:1. a 86/130/EGK határozatnak [1] megfelelően a szarvasmarhaféle fajtatiszta tenyészállatok vizsgálati és tenyészérték-becslési módszerei tekintetében az Európai Unió tagállamainak dokumentációs és információs központja. Ennek során az alábbiakat végzi el:- a tenyészérték-becslések eredményei és az alapul szolgáló adatok rendszeres összegyűjtése,- a szarvasmarhaféle fajtatiszta tenyészállatok vizsgálati módszerei és a tenyészérték-becslések különbségeinek összehasonlítása;2. a tagállamok vagy a Bizottság kérésére:a) segítséget nyújt a szarvasmarhaféle fajtatiszta tenyészállatok különböző vizsgálati és tenyészérték-becslési módszereinek egységesítéséhez, különösen az érintett számítási módszer ajánlásával;b) segítséget nyújt az állatokra vonatkozó – különböző tagállamokban kapott – vizsgálati és tenyészérték-becslési módszerek eredményeinek összehasonlításához, különösen:- ellenőrzési szabályozás kidolgozásával annak érdekében, hogy a tenyészérték-becsléseket el lehessen végezni a különböző tagállamokban, javítva ezzel az eredmények megbízhatóságát és a kiválasztási programok hatékonyságát,- az állatok egyes tagállamokban végrehajtott tenyészérték-becslésein alapuló nemzetközi értékelés elvégzésével,- a nemzetközi értékelések egyedi eredményeinek terjesztésével,- az átszámítási képlet és valamennyi kapcsolódó genetikai munka közzétételével;c) segíti a 86/130/EGK határozat mellékletének I. pontjában említett testületeket, hogy részt vegyenek a tenyészérték-becslés eredményének nemzetközi szinten való összehasonlításában;d) értékeli a szarvasmarhaféle fajtatiszta tenyészállatok tenyészérték-becslésének problémáit, és hozzájárul a különböző tagállamokban elvégzett tenyészérték-becslésekkel kapcsolatos problémák megoldásához.[1] HL L 101., 1986.4.17., 37. o. Legutóbb a 94/515/EK határozattal módosított (HL L 207., 1994.8.10., 30. o.) határozat.--------------------------------------------------